Gerðar einfaldar æfingar í meðferð og umhirðu þeirra tækja og tæknibúnaðar sem notaður er við undirvinnu og sprautumálun . Kennt hvernig meta skuli og með hverju heppilegast sé að framkvæma tiltekið vinnuferli . Áhersla á að nemendur fylgi gildandi umgengnis - og öryggisreglum og fari eftir fyrirmælum framleiðenda um notkun efna og tækja . Forkröfur Þekkingarviðmið Nemandi skal hafa öðlast þekkingu og skilning á : helstu verkfærum og tæknibúnaði sem beita þarf til viðhalds og viðgerða á máluðu yfirborði ökutækja Leikniviðmið Nemandi skal hafa öðlast leikni í að : nota tæki við sprautumálun fara eftir umgengnis - og öryggisreglum við meðferð efna og tækja . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : velja þann tækja - og tæknibúnað sem við á hverju sinni og sýni að hann kunni þær aðferðir sem beita þarf miðað við efni og endanlega áferð .